Kivijärven–Vuosjärven alue

**Kivijärven–Vuosjärven alue** (vesistöaluetunnus 14.44) on Kymijoen vesistön (14) Viitasaaren reitin valuma-alueella (14.4) sijaitseva toisen jakovaiheen alue. Se muodostuu pääasiassa sekä Kivijärvestä ja Vuosjärven lähialueista että niihin laskevista pienistä vesistöistä. Reitin vedet laskevat seuraavaksi Keiteleen pohjoisosan alueeseen (14.43). Alueen läpi virtaa Kymijoen vesistöalueen pääuoma eli pääreitti.

## Yleistä
### Vesistöalueen sijainti
Kivijärven–Vuosjärven alueen pinta-ala on 1&nbsp;567,41 neliökilometriä ja järvisyys on 15,27&nbsp;%. Vesistöalueen alarajana on Huopanankoski, jonka yläpuolisen valuma-alueen pinta-ala on 2&nbsp;185,94 neliökilometriä ja sen järvisyys on 13,06&nbsp;%. Alue on noin 65&nbsp;kilometriä pitkä ja noin 35&nbsp;kilometriä leveä. Se sijaitsee Keski-Suomen maakunnassa Kinnulan, Kivijärven, Pihtiputaan, Karstulan, Kannonkosken, Saarijärven, Viitasaaren, sekä pohjoisessa Keski-Pohjanmaalla hieman Perhon ja Lestijärven kuntien alueilla ja Pohjois-Pohjanmaalla hieman Reisijärven alueella. Vesistöalue sijaitsee Kymijoen vesistöalueen pohjoisosassa Viitasaaren reitin valuma-alueen sisällä. Sitä reunustaa itäpuolella Koliman alue (14.47), pohjoisessa Alvajärven valuma-alue (14.48), länsipuolella Isojoen–Jääjoen valuma-alue (14.45), ja kaakossa sekä Keiteleen pohjoisosan alue (14.43) että Keiteleen keskiosan alue (14.42). Aivan eteläosassa vedenjakajan takana sijaitsee Saarijärven reitin valuma-alue (14.6).

### Pääuoman kulun määritys ja pituus
Kivijärven–Vuosjärven alue muodostaa Viitasaaren reitin valuma-alueen sisäosan, jossa kulkee Kymijoen vesistöalueen pääuoman eli pääreitin yläjuoksun osuus. Kymijoen pääuoman pituudelle ei ole löytynyt lähdettä, joten se on määritetty ja mitattu Kymijoen vesistön artikkelin kappaleessa ”Pääuoman kulun ja pituuden määritys”. Siellä pääuoman pituudelle on saatu arvio yli 530&nbsp;kilometriä, josta Viitasaaren reitin valuma-alueen osuus on noin 170&nbsp;kilometriä ja josta Kivijärven–Vuosjärven alueen osuus on noin 50–60&nbsp;kilometriä.

### Vesistöalueen jako
Kolmannen jakovaiheen alueita ovat seuraavat yhdeksän aluetta tai valuma-aluetta. Samalle tasolle sisennetyt vesistöalueet laskevat kaikki yläpuoliseen vesistöalueeseen alajuoksulta luetellussa järjestyksessä. Vesistöalueen pääuomaan kuuluvat vesistöalueiden linkit on lihavoitu :
* **Vuosjärven alue** (14.441) → **[[Keiteleen pohjoisosan alue]]** (14.43)
:* Lakojoen valuma-alue (14.444)
:* **Pudasjärven alue** (14.442)
::* **Kivijärven alue** (14.443) ← Enonjärven valuma-alue (14.46) + **[[Isojoen–Jääjoen valuma-alue]]** (14.45)
:::* Viivajoen valuma-alue (14.445)
:::* Heitjärven valuma-alue (14.446)
:::* Veitjoen valuma-alue (14.447)
:::* Leukunjoen valuma-alue (14.448)
:::* Urpilanjoen valuma-alue (14.449)
## Kuvia

Huopanankosken pääuoma, vanha silta ja vanha mylly.jpg|Huopanankoski Viitasaarella
Potmon rautatiesilta Kannonkoski.JPG|Potmon silta Potmonkoskella


## Vesistösuhteita
### Suomen päävesistö

Kymijoen vesistöalue on Suomen päävesistöalue (vesistöaluetunnus 14), jonka valuma-alueen pinta-ala on 37&nbsp;158,74&nbsp;neliökilometriä ja sen järvisyys on 18,34&nbsp;%. Viitasaaren reitin valuma-alue sijaitsee vesistöalueensa pohjoisosissa ja se muodostaa vesistöalueesta 6&nbsp;265,31&nbsp;neliökilometrin pinta-alallaan noin 17&nbsp;% osuuden. Kivijärven–Vuosjärven alueen pinta-ala on 2&nbsp;185,94&nbsp;neliökilometriä, mikä tekee 5,9&nbsp;% koko vesistöalueesta ja 35&nbsp;% Viitasaaren reitin valuma-alueesta.

### Pääuoman sivu-uomia
Alla on taulukoidussa muodossa lueteltu suurimpia Kivijärven–Vuosjärven alueen pääreitille laskevia jokia ja ojia. Ne on järjestetty niin, että taulukko alkaa lasku-uomilla, jotka sijaitsevat reitin alajuoksulla, ja loppuu reitin yläjuoksun lasku-uomilla. Silloin seurataan samalla Kymijoen vesistöalueen pääuoman vesireittiä, joka laskee etelässä Suomenlahteen. Sarakkeessa ”Etäisyys mereen” luvut esittävät pääuoman kohtaa kilometreinä Kotkan rannikolta sillä edellytyksellä, että etäisyys mereen on Huopanankoskelta noin 460&nbsp;kilometriä . ”Pituus” tarkoittaa sivu-uoman pääuoman pituutta. Jos arvon edessä on tähti (*), on kyseessä vain lasku-uoman pituus. Virtaamalla tarkoitetaan ilmoitettu keskivirtaamaa (MQ). Taulukon lähteet on esitetty viimeisen taulukon alla, ja niitä on tarkennettu rivin oikeassa sarakkeessa tietokohtaisesti.



### Järviä
Sekä Kivijärvi&nbsp;(154&nbsp;km²) että Vuosjärvi&nbsp;(40&nbsp;km²) ovat vesistöalueella suurimmat järvet, mutta niiden välissä sijaitseva Pudasjärvi on myös yksi suurimmista järvistä. Viivajoen valuma-alueen (14.445) alajuoksulla sijaitsevat Ala-Viivajärvi&nbsp;(252&nbsp;ha) ja Ylä-Viivajärvi&nbsp;(290&nbsp;ha) ja yläjuoksulla Lahnajärvi&nbsp;(251&nbsp;ha) ja Pääpohjanjärvi&nbsp;(177&nbsp;ha). Heitjärven valuma-alueen (14.446) suurin järvi on Heitjärvi&nbsp;(779&nbsp;ha). Muut järvet ovat suhteellisen pieniä.

## Huomioita

## Lähteet